9.3.2007 Jurnalul Oficial al Uniunii Europene L 69/3 REGULAMENTUL (CE) NR. 247/2007 AL COMISIEI din 8 martie 2007 de modificare a anexei III la Regulamentul (CE) nr. 318/2006 al Consiliului pentru anul de piață 2007/2008 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a pieţelor în sectorul zahărului (!), în special articolul 10 alineatul (1), întrucât: (1) Anexa III la Regulamentul (CE) nr. 318/2006 stabilește cotele naționale şi regionale de fabricare a zahărului, a izoglucozei și a siropului de inulină. Pentru anul de piață 2007/2008, cotele menționate trebuie ajustate până la sfârșitul lunii februarie 2007 cel târziu. 2 Ajustările rezultă, în special, din aplicarea articolelor 8 şi 9 din Regulamentul (CE) nr. 318/2006, care prevăd atri- buirea de cote adiționale de zahăr, precum şi cote adiționale și suplimentare de izoglucoză. Ajustările trebuie să țină cont de comunicările statelor membre prevăzute la articolul 12 din Regulamentul (CE) nr. 952/2006 al Comisiei din 29 iunie 2006 de stabilire a modalităților de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor (?). Aceste comunicări au fost transmise Comisiei până la 31 ianuarie 2007 şi prevăd, în special, cotele adiționale și suplimentare deja atribuite la data de formulare a comu- nicării. (3) Întreprinderile pot solicita cote adiționale de zahăr până la 30 septembrie 2007. Cotele suplimentare de izoglucoză sunt atribuite în funcție de condițiile stabilite de statele membre. Cotele adiționale şi supli- mentare care vor fi atribuite pentru anul de piață 2007/2008, dar care nu figurează în comunicările transmise până la 31 ianuarie 2007, vor fi luate în consi- derare la următoarea ajustare a cotelor stabilite în anexa III la Regulamentul (CE) nr. 318/2006, înainte de sfârșitul lunii februarie 2008. Ajustarea cotelor stabilite în anexa III la Regulamentul (CE) nr. 318/2006 rezultă, de asemenea, din aplicarea articolului 3 din Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regula- mentului (CE) nr. 1290/2005 privind finanțarea politicii agricole comune (*), care prevede ajutoare de restruc- turare pentru întreprinderile care renunță la cotele alocate. În consecinţă, pentru anul de piață 2007/2008, este necesar să se țină cont de cotele la care s-a renunțat în contextul regimului de restructurare. Anexa III la Regulamentul (CE) nr. 318/2006 trebuie modificată în consecință. Măsurile prevăzute de prezentul regulament sunt conforme cu avizul Comitetului de gestionare a zahărului, ADOPTĂ PREZENTUL REGULAMENT: Articolul 1 Anexa III la Regulamentul (CE) nr. 318/2006 se înlocuieşte cu textul din anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 martie 2007. () JO L 58, 28.2.2005, p. 1. Regulament, astfel cum a fost modificat ultima dată prin Regulamentul (CE) nr. 2011/2006 (O L 384, 29.12.2006, . 1). () JO L 178, 1.7.2005, p. 39. Pentru Comisie Mariann FISCHER BOEL Membru al Comisiei () JO L 58, 28.2.2006, p. 42.